da en da nl ca da da da es da da da da da da da da da da da da da da ceb da da da da de da da da da da da da da da da da da da nl da en da da es nl da
Tidlig pension fylder 1 år – 53.300 borgere har nu søgt | Beskæftigelsesministeriet
1.8.2022 07:00:31 CEST | Beskæftigelsesministeriet
1. august sidste år blev der åbnet for ansøgninger til tidlig pension. Dermed kan ordningen nu fejre 1-årsfødselsdag. I alt 53.300 borgere har søgt frem til d. 30. juni 2022.
Siden 1. august 2021 har det været muligt at søge om ret til tidlig pension via borger.dk. Ordningen gør det muligt for borgere med et langt og ofte fysisk hårdt arbejdsliv at trække sig værdigt tilbage fra arbejdsmarkedet op til tre år tidligere.
Det er muligt at ansøge om ret til tidlig pension fra man er fyldt 61 år. Det har samlet 53.300 borgere gjort i perioden fra den 1. august 2021 og frem til den 30. juni 2022.
Af dem, som har fået behandlet deres ansøgning, har 39.900 borgere fået ret til tidlig pension. Erfaringerne fra første år med tidlig pension viser, at der blandt ansøgerne til ordningen relativt set er flest håndværkere og slagteriarbejdere.
For at overgå til tidlig pension, skal man som borger bekræfte, at man ønsker at gøre brug af retten. Det kan man tidligst gøre tre måneder før man kan modtage den første udbetaling. I årets første seks måneder har samlet 7.317 borgere fået udbetalt tidlig pension.
Beskæftigelsesminister Peter Hummelgaard siger:
- 53.300 borgere har indtil videre ansøgt om tidlig pension, og 39.900 har fået retten til at trække sig tilbage på ordningen. Der er tale om mennesker, som har været på arbejdsmarkedet i hen ved en menneskealder, ofte med stærkt slidsomt arbejde. Det gælder for eksempel mange håndværkere og slagteriarbejdere, og dem har vi nu – fuldt fortjent – givet mulighed for at trække sig værdigt tilbage, før deres kroppe står af. Det er jeg selvsagt både glad og stolt over.
- Det er vigtigt for mig at understrege, at de mange tusinde, som nu har fået tildelt retten til tidlig pension ikke alle forsvinder ud af arbejdsmarkedet på én gang. Der kan derimod gå op til flere år, før de kan gøre brug af retten, og dét vil det langtfra være alle, der vælger at gøre. Men alene det at de har muligheden for at gå fra, inden de er slidt ned, giver en enorm tryghed.
- Som også Pensionskommissionen har fremhævet, har vi i Danmark et af verdens bedste pensionssystemer. Det mener jeg ikke mindst skyldes det samlede system af tilbagetrækningsordninger som for eksempel tidlig pension. Jeg er derfor rigtig glad og stolt over at vi fandt en værdig og retfærdig løsning, som sikrer, at borgere, der ikke har kræfterne til at fortsætte i arbejdstøjet, kan trække sig tilbage på en ordentlig og værdig måde, mens de stadig har livskvalitet i pensionstilværelsen.
Personer med tildelt ret til tidlig pension fordelt på kommuner (PDF)
Personer med tildelt ret til tidlig pension fordelt på a-kasser (PDF)
Følg pressemeddelelser fra Beskæftigelsesministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Beskæftigelsesministeriet
Forståelse om arbejdsmiljøindsatsen og indsatsen mod social dumping3.10.2022 17:08:34 CEST | Pressemeddelelse
Et bredt flertal af partier har i dag givet håndslag på at videreføre bevillingerne til Arbejdstilsynet, Skattestyrelsen, NFA og Erhvervsstyrelsen i 2023, hvis ikke de når at blive enige om en ny politisk aftale inden årets udløb.
Beskæftigelsesminister Peter Hummelgaards kommentar til ledighedstallet for august 202230.9.2022 08:38:33 CEST | Pressemeddelelse
I august 2022 var der 77.277 ledige. Det er 1.150 færre end måneden før. Det lille fald ændrer ikke ved, at ledigheden fortsat er nede på 2,7 pct. af arbejdsstyrken. Beskæftigelsesminister Peter Hummelgaard siger: - Ledigheden i Danmark er fortsat nede på et meget lavt niveau. Det er virkelig glædeligt for os alle sammen – ikke mindst for de historisk mange danskere på kanten af arbejdsmarkedet, der er kommet med i arbejdsfællesskabet. Og det bekræfter mig i, at regeringen har ført en slagkraftig og ansvarlig økonomisk politik, som vores arbejdsmarked og samfund i den grad har nydt godt af. - Det er svært at komme udenom, at den positive udvikling på arbejdsmarkedet også har bidraget til, at vi mangler arbejdskraft – og det kommer vi også til i årene fremover. Det er noget regeringen tager meget alvorligt, og som vi allerede har handlet på. For eksempel har vi afskaffet modregning i social pension som følge af partners arbejdsindtægt ligesom vi for nylig har landet en bred politisk aft
Beskæftigelsen når nye højder for personer med handicap26.9.2022 09:01:23 CEST | Pressemeddelelse
Beskæftigelsen for personer med handicap ligger på det højeste niveau siden 2008. Ny analyse fra VIVE viser, at knap 61 pct. er i beskæftigelse.
Bredt flertal indgår ny arbejdsskadeaftale23.9.2022 14:57:42 CEST | Pressemeddelelse
Regeringen og et bredt flertal af Folketingets partier har i dag indgået en ny arbejdsskadeaftale. Det er den første større reform af området siden 2004.
Beskæftigelsesminister Peter Hummelgaards kommentar til lønmodtagerbeskæftigelsen for juli 202223.9.2022 08:07:39 CEST | Pressemeddelelse
I juli 2022 var der 2.952.700 personer i job. Det er 5.000 færre end måneden før svarende til et fald på 0,2 procent. Efter 17 måneder med stigninger falder beskæftigelsen nu. Ser man på den private sektor, er der i juli et uændret antal lønmodtagere siden juni måned. I samme periode er der 5.000 færre offentligt ansatte. Beskæftigelsesminister Peter Hummelgaard siger: - Beskæftigelsen herhjemme følger fortsat en fin udvikling. Selvom der ikke er sket en stigning siden juni, så har vi set stigning i beskæftigelsestallene 17 måneder i træk. Siden januar 2021 er lønmodtagerbeskæftigelsen sågar steget med omtrent 190.000. Det bekræfter mig blot igen i, at regeringen har ført en ansvarlig og klog økonomisk politik, som vi fortsat høster frugterne af. - Selvom det går så godt med beskæftigelsen herhjemme, så mærker alle konsekvensen af de stigende forbrugerpriser. Det er noget, der påvirker alle danske hjem og virksomheder. Det er regeringen meget opmærksomme på, og vi har allerede sat en r
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022